nyuwak indhakan balônja sabên tigang taun sapisan, ngindhakakên sêsanggèn pajêg, sapanunggilanipun. Sanadyan nagari sampun nindakakên rêrigên ingkang makatên, ewadene nagari mêksa taksih nyuda cacahing abdi dalêm. Mênggah ingkang makatên wau sayêktosipun lajêng nuwuhakên raos kêkês dhatêng manahipun para abdi dalêm, môngka nitik dhêdhasaraning manah, anggènipun sami suwita dados abdi dalêm punika botên ambujêng panggêsangan, èsthining manahipun namung sagêda lastari kaabdèkakên ing panjênêngan dalêm